EXTRACTO DO ACORDO NÚM.4.8103 DO PLENO DA DEPUTACIÓN DE PONTEVEDRA, ADOPTADO NA SESIÓN DE 29 DE DECEMBRO DE 2023, NO QUE SE APROBAN AS BASES REGULADORAS E A CONVOCATORIA DO PLAN DE OBRAS E SERVIZOS (PLAN MÁIS PROVINCIA) 2024
ADMINISTRACIÓN LOCAL — Provincial — Deputación Provincial (Subvencións e axudas, 30/12/2023)

Mediante o acordo núm.4.8103 do Pleno da Deputación de Pontevedra, adoptado na sesión do día 29 de decembro de 2023, aprobáronse as bases reguladoras do Plan de obras e servizos (Plan Máis Provincia) 2024 publicadas e dispoñibles no Boletín Oficial da Provincia de Pontevedra (BOPPO) e na sede electrónica da Deputación https://sede.depo. gal. Os concellos da provincia de Pontevedra cunha poboación de dereito de ata 50.000 habitantes, segundo a correspondente certificación expedida polo Instituto Galego de Estatística (IGE) referido ao censo do ano 2020. Concesión, execución e xustificación das subvencións que se concedan con cargo ao Plan de Obras e Servizos (Plan Máis Provincia) 2024. As finalidades subvencionables son as que se sinalan nas bases e terán que ser de competencia municipal. As axudas e subvencións deste plan poderán destinarse ás seguintes liñas, nos termos recollidos na base primeira e nos capítulos específicos que desenvolve cada liña: De conformidade co disposto na D. A. Oitava da Lei 38/2003, de 17 de novembro, Xeral de Subvencións, as axudas que se arbitren a favor dos Concellos no marco do Plan de Obras e Servizos (Plan Máis Provincia) 2024 rexeranse polo réxime contemplado nas devanditas bases unha vez aprobadas. Con todo, para o non previsto nas bases reguladoras, resulta de aplicación supletoria a Lei 38/2003, de 17 de novembro, Xeral de Subvencións, o seu regulamento de desenvolvemento, a Ordenanza Xeral de Subvencións da Deputación Provincial de Pontevedra e as restantes normas de dereito administrativo, aplicándose, no seu defecto, as normas de dereito privado. O Plan de carácter anual conta cunha dotación de corenta e oito millóns douscentos mil (48.200.00,00) euros nas seguintes aplicacións orzamentarias: 24/942.9425.762.45 para a liña 1-investimentos; 24/942.9425.462.00 para a liña 2-gastos derivados da programación cultural, deportiva, social, etc do concello; 24/942.9425.462.45 para a liña 2-gastos correntes derivados da prestación de servizos municipais e acredores de gasto corrente; 24/942.9425.762.46 para a liña 2-amortización de débedas con entidades financeiras e acredores de investimentos; 24/942.9425.462.03 para a liña 3-activación do emprego 2024 e 24/942.9425.762.65 para a liña 4- redacción de proxectos para a transformación da mobilidade en zonas rurais e urbanas. O prazo de presentación de solicitudes nas catro liñas é de tres (3) meses, contados a partir do día seguinte ao da publicación das bases reguladoras e do extracto da convocatoria no Boletín Oficial da Provincia de Pontevedra (BOPPO) e na Base de Datos Nacional de Subvencións (BDNS). As solicitudes para as diferentes liñas de subvención presentaranse obrigatoriamente por vía electrónica a través do formulario normalizado dispoñible na sede electrónica da Deputación de Pontevedra, https://sede.depo. gal, de acordo co establecido nos artigos 14.2 e 16 da Lei 39/2015, de 01 de outubro, do procedemento administrativo común das administracións públicas (LPACAP) Pontevedra, 29 de decembro de 2023. O presidente, Luis López Diéguez. (Documento asinado dixitalmente na data sinalada á marxe)